
PROJEKTS uz 14.10.2026.

vēlamais datums izskatīšanai: Attīstības komiteja 14.10.2026.
domē: 29.10.2026.
sagatavotājs: Guna Smilga
ziņotājs: Guna Smilga 

	LĒMUMS	
Ādažos, Ādažu novadā
				
2026.gada 29.oktobrī  					Nr.«DOKREGNUMURS»	

Par zemes ierīcības projekta apstiprināšanu zemes vienībai “Kadagas ceļš”, Kadagā 

Ādažu novada pašvaldības dome izskatīja sabiedrības ar ierobežotu atbildību “Delta kompānija” (reģistrācijas Nr. 40103411129, juridiskā adrese: Senču iela 6-1, Rīga, LV-1012, e-pasts: info@delta.lv) pārstāves Ievas Mežinieces 09.09.2026. iesniegumu (turpmāk- Iesniegums, reģistrēts 09.09.2026. ar Nr. ĀNP/1-11-1/26/5376 ) ar lūgumu apstiprināt zemes ierīcības projektu nekustamā īpašuma “Kadagas ceļš”, Kadagā, Ādažu pag., Ādažu nov., zemes vienības ar kadastra apzīmējumu 80440050124 sadalei, ko izstrādājusi sertificētā persona zemes ierīcības darbu veikšanā Juris Vītols (sertifikāta Nr. AA0150).
Izvērtējot ar iesniegumu saistītos apstākļus, tika konstatēts:
1. Ādažu novada pašvaldības dome 29.01.2026. pieņēma lēmumu Nr.42 “Par zemes ierīcības projekta uzsākšanu zemes vienībai ar kadastra apzīmējumu 80440050124, Kadagā (Kadagas ceļš)”, atļaujot izstrādāt zemes ierīcības projektu zemes vienības ar kadastra apzīmējumu 80440050124 sadalei. 
2. Atbilstoši Nekustamā īpašuma valsts kadastra informācijas sistēmas datiem zemes vienībai ar kadastra apzīmējumu 80440050124, 7.1728 ha platībā ir noteikts nekustamā īpašuma lietošanas mērķis ar kodu 1101- Zeme dzelzceļa infrastruktūras nodalījuma joslā un ceļu zemes nodalījuma joslā. 
3. Zemes ierīcības projekts paredz zemes vienību ar kadastra apzīmējumu 80440050124 sadalīt divās zemes vienībās.
4. Projektētā zemes vienība Nr. 1, 1.0927 ha platībā ar kadastra apzīmējumu 80440050915 ir apbūvēta, un saskaņā ar Ādažu novada teritorijas plānojumu tās funkcionālais zonējums ir Transporta infrastruktūras teritorija (T).
5. Projektētā zemes vienība Nr. 2, 6.0801 ha platībā ar kadastra apzīmējumu 80440050916 ir apbūvēta, un saskaņā ar Ādažu novada teritorijas plānojumu tās funkcionālais zonējums ir Transporta infrastruktūras teritorija (T). 
7. Nav nepieciešama iesniegtā zemes ierīcības projekta pilnveidošana vai noraidīšana. 
8. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
9. Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
10. Zemes ierīcības likuma 19. pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu. 
11. Ministru kabineta 02.08.2016. noteikumi Nr. 505 „Zemes ierīcības projekta izstrādes noteikumi” noteic: 
11.1. 26. punkts - pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju;

11.2. 28. punkts - ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
12. Ministru kabineta 29.06.2021. noteikumi Nr. 455 „Adresācijas noteikumi” noteic:
12.1.  8.3. – adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā;
12.2.  9. punkts - pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu vai likvidēt piešķirto adresi, ja tā neatbilst šo noteikumu prasībām;
12.3. 15. punkts - pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Pilsētu un ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu.
12.4. 58. punkts – pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā.
13. Ministru kabineta 20.06.2006. noteikumi Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” noteic:
13.1.  2. punkts - nekustamā īpašuma lietošanas mērķi atbilstoši detālplānojumam, lokālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām nosaka: zemes vienībai un plānotai (projektētai) zemes vienībai; zemes vienības daļai vai plānotai (projektētai) zemes vienības daļai;

13.2.  5. punkts - nosakot vai mainot lietošanas mērķi, nosaka vai maina lietošanas mērķim piekrītošo zemes platību;

13.3. 6. punkts - lietošanas mērķim piekrītošo zemes platību pilsētās nosaka kvadrātmetros, bet lauku apvidos – hektāros;

13.4. 16.1. apakšpunkts - lietošanas mērķi nosaka, ja tiek izveidota jauna zemes vienība vai zemes vienības daļa;
13.5. 18. punkts - lietošanas mērķa noteikšanu vai maiņu šo noteikumu 16. vai 17. punktā minētajos gadījumos mēneša laikā ierosina nekustamā īpašuma īpašnieks, vai, ja tāda nav – tiesiskais valdītājs, valsts vai vietējās pašvaldības zemei – tās lietotājs vai, ja tāda nav, - nomnieks vai apbūves tiesīgais. Lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija. 
14. Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu vai piešķiršanu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.
Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Teritorijas attīstības plānošanas likuma 12. panta trešo daļu, Zemes ierīcības likuma 19. pantu, Ministru kabineta 02.08.2016. noteikumu Nr. 505 “Zemes ierīcības projekta izstrādes noteikumi” 26. un 28. punktu, Ministru kabineta 20.06.2006. noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2., 5., 6., 16.1, 18., 23. punktu, Ministru kabineta 29.06.2021. noteikumu Nr. 455 „Adresācijas noteikumi” 9. un 15. punktu, Valsts valodas centra 19.10.2026. atzinumu Nr. 1-16.1/561, kā arī domes Attīstības komitejas 14.10.2026. atzinumu, Ādažu novada pašvaldības dome
NOLEMJ:
1.	Apstiprināt sertificētas personas zemes ierīcības darbu veikšanā Jura Vītola (sertifikāta Nr. AA0150) izstrādāto zemes ierīcības projektu nekustamā īpašuma “Kadagas ceļš”, Kadagā, Ādažu pag., Ādažu nov., zemes vienības ar kadastra apzīmējumu 80440050124 sadalei.
2.	Jaunveidojamam nekustamajam īpašumam, kura sastāvā ietilpst Zemes vienība Nr.1 ar kadastra apzīmējumu 80440050915, piešķirt nosaukumu “Kadagas ceļa posms”.
3.	Nekustamajam īpašumam, kura sastāvā ietilpst Zemes vienība Nr.2. ar kadastra apzīmējumu 80440050916, saglabāt nosaukumu “Kadagas ceļš”.
4.	Zemes vienībām noteikt nekustamā īpašuma lietošanas mērķus atbilstoši tabulā norādītajam:
	Zemes vienības Nr.
	Darbība 
	Kadastra apzīmējums 
	Platība,
ha
	Nekustamā īpašuma lietošanas mērķis 

	1.
	Noteikt 
	80440050915
	1.0927
	1101- Zeme dzelzceļa infrastruktūras nodalījuma joslā un ceļu zemes nodalījuma joslā 

	2.
	Noteikt 
	80440050916
	6.0801
	1101- Zeme dzelzceļa infrastruktūras nodalījuma joslā un ceļu zemes nodalījuma joslā



5.	Centrālās pārvaldes Nekustamā īpašuma nodaļai ar šo lēmumu noteiktos nekustamā īpašuma lietošanas mērķus un ar tiem saistīto informāciju tiešsaistes datu pārraides režīmā iesniegt reģistrēšanai Nekustamā īpašuma valsts kadastra informācijas sistēmā. 
6.	Centrālās pārvaldes Administratīvajai nodaļai šo lēmumu nosūtīt adresācijas objektu īpašniekiem un Valsts zemes dienestam E-adresē.
7.	Pašvaldības izpilddirektora vietniecei veikt lēmuma izpildes kontroli.
8.	Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.
	
Pielikumā: 	Zemes ierīcības projekta grafiskā daļa, uz 4 lp.


Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

__________________________
Izsniegt norakstus:
Iesniedzējiem: Valsts aizsardzības militāro objektu un iepirkumu centrs, Ernestīnes iela 34, Rīga, LV-1083, e-pasts: pasts@vamoic.gov.lv
Delta kompānija, SIA, juridiskā adrese: Senču iela 6-1, Rīga, LV-1012, 
e-pasts: info@delta.lv 

G.Smilga, guna.smilga@adazunovads.lv 

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




